**Előterjesztés**

**Hévíz Város Önkormányzat Képviselő-testület**

**részére**

nyilvános

**Tárgy:** A Hévízi Turisztikai Nonprofit Kft. taggyűlésére mandátum kialakítása

**Az előterjesztő:** Papp Gábor polgármester

**Készítette:**  Pálffy Tamásügyvezető igazgató

Szintén László, osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság várhatóan 2021. március 30-án tartja taggyűlését, ahol Hévízi Turisztikai Nonprofit Kft. alábbi napirendjei kerülnek tárgyalásra:

1. Napirendi pont: Beszámoló a Hévízi Turisztikai Nonprofit Kft. 2020. évi marketingtevékenységéről

A melléklet beszámoló alapján javasoljuk a 2020. évi marketing tevékenység elfogadását.

1. Napirendi pont: Hévízi Turisztikai Nonprofit Kft. 2020. évi mérleg és eredménykimutatás elfogadása könyvvizsgálói jelentéssel.

A Hévízi Turisztikai Nonprofit Kft a 2020. évi gazdálkodását 18.825 ezer forint pozitív eredménnyel zárta. A társaság saját értékesítési bevétele 20.246 ezer forint, mely kevesebb mint fele az előző évhez képest. A mérleg eszköz és forrás végösszege megegyezően 76.094 ezer forint. A pénzeszközök állomány 52.209 ezer forint, mely a társaság likviditását 2021. első félévben is tudja biztosítani.

A forrásoknál a saját tőke és a jegyzett tőke aránya a jogszabályi előírásoknak megfelel. Az eredménytartalék az előző évihez hasonlóan stagnál 26.139 ezer forint.

A könyvvizsgáló a beszámoló elfogadásához a könyvvizsgálói jelentését kiadta.

1. Napirendi pont: A Hévízi Turisztikai Nonprofit Kft 2021. évi üzleti tervének elfogadása

A mellékelt terv részletesen foglalkozik a 2021. évi szakmai munkával, amelyet Hévíz Város Önkormányzat 128.851.260,- Ft-tal finanszíroz, így összesen 175.051.260,- Ft-tal segítheti a Hévízi Turisztikai Nonprofit Kft a helyi turisztika beindítását, amelyből 75.200.000,- Ft tisztán turisztikai marketing kiadási célt szolgál.

1. Napirendi pont: A társaság saját tagjaival kötött szerződéseinek jóváhagyása.

A mellékelt Excel tábla alapján javasoljuk a társaság saját tagjaival kötött szerződéseinek jóváhagyását.

1. Napirendi pont: A Hévízi Turisztikai Nonprofit Kft. Felügyelő Bizottság tag megválasztása és megbízása

Bediné Makra Anikó, a felügyelő bizottság elnöke 2021. február 28-án lemondott, ezért szükséges új tag megbízása. A felügyelőbizottságba javasoljuk Dr. Cseh Bujtor Évát, a Hévízgyógyfürdő és Szent András Reumakórház intézeti jogászát, környezetvédelmi szakjogászát megválasztani.

1. Hévízi Turisztikai Nonprofit Kft társasági szerződésének módosítása

A módosítás korábban a taggyűlés által elfogadott változásokat vezeti át a társasági szerződésen, így az új felügyelőbizottsági tag átvezetése is bejegyzésre kerül.

1. Napirendi pont: A Hévízi Turisztikai Nonprofit Kft. új arculati elemeinek alkalmazása.

A mellékelt arculati kézikönyv alapján javasoljuk az új arculati elemek jóváhagyását.

1. Napirendi pont: Az ügyvezető bérének módosítása -2020.12.01-től - tekintettel a vírushelyzet okozta gazdasági hatásokra.

A mellékelt levelezés alapján javasoljuk az ügyvezető bérének csökkentését.

1. Napirendi pont: Egyéb ügyek

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

Javasoljuk a taggyűlési napirendek elfogadását.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § -ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mivel a gazdasági társaság 2021. évi működésének érdekében szükséges.

A fent leírtak alapján az alábbi határozatot hozom:

**2.**

**HATÁROZATI JAVASLAT**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Hévízi Turisztikai Nonprofit Kft 2021. március 30-i taggyűlésén, Hévíz Város Önkormányzat tag képviseletében a polgármester részére az előterjesztéshez csatolt meghívó szerinti napirendek tárgyalására a következő mandátumot határozom meg.

2. A polgármester szavazzon igennel a csatolt meghívó szerinti napirendi pontok megtárgyalására.

3. A polgármester az egyes napirendek vonatkozásában a következők szerint szavazzon:

1. Napirendi pont: A polgármester igennel szavaz a Hévízi Turisztikai Nonprofit Kft. 2020. évi marketingtevékenységéről szóló beszámoló elfogadásáról.
2. Napirendi pont: A polgármester igennel szavaz a Hévízi Turisztikai Nonprofit Kft. 2020. évi mérleg és eredménykimutatás elfogadásáról könyvvizsgálói jelentéssel, a Hévízi Turisztikai Nonprofit Kft 2020. évi gazdálkodásáról szóló beszámolóját, 2020. december 31-i fordulónapnak megfelelően az eszközök és források értékét egyező végösszegét 76.094 ezer forint összegben, valamint az adózott eredményt 18.825 ezer forint pozitív eredménnyel állapítva meg.

3. Napirendi pont: A polgármester igennel szavaz a Hévízi Turisztikai Nonprofit Kft 2021. évi üzleti tervének elfogadására, melyet Hévíz Város Önkormányzat 128.851.260,- Ft-tal finanszíroz, így összesen 175.051.260,- Ft-tal támogatja a Hévízi Turisztikai Nonprofit Kft a helyi turisztika beindítását, amelyből 75.200.000,- Ft tisztán turisztikai marketing kiadási célt szolgál.

4. Napirendi pont: A polgármester igennel szavaz a társaság előterjesztés szerinti saját tagjaival kötött szerződéseinek jóváhagyására.

5. Napirendi pont: A polgármester igennel szavaz, a Hévízi Turisztikai Nonprofit Kft. Felügyelő Bizottság tag megválasztása és megbízása napirend keretében Dr. Cseh Bujtor Éva személyére.

6. Napirendi pont: A polgármester igennel szavaz a Hévízi Turisztikai Nonprofit Kft előterjesztés szerinti társasági szerződésének módosítására.

7. Napirendi pont: A polgármester igennel szavaz a Hévízi Turisztikai Nonprofit Kft. előterjesztés szerinti új arculati elemeinek alkalmazásának elfogadására.

8. Napirendi pont: A polgármester igennel szavaz az ügyvezető bérének módosítására -2020.12.1-től - tekintettel a vírushelyzet okozta gazdasági hatásokra.

Felelős: Papp Gábor polgármester

Határidő: 2021. március 31.

Hévíz, 2021. március 29.

Papp Gábor

polgármester

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |
|  |  |  |  |